**Ministru kabineta rīkojuma projekta “Par satiksmes nozares kritiski svarīgo darbinieku iekļaušanu V prioritāri vakcinējamo personu grupā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2021.gada 16.februāra sēdes protokollēmuma (prot. Nr.17, 3. §) “Informatīvais ziņojums “Par prioritāri vakcinējamām personu grupām”” (turpmāk - protokollēmums) 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts “Par satiksmes nozares kritiski svarīgo darbinieku iekļaušanu V prioritāri vakcinējamo personu grupā” izstrādāts, pamatojoties uz protokollēmuma 4.punktā doto uzdevumu – pirms V un VII prioritāri vakcinējamās grupās iekļauto sabiedrības grupu vakcinācijas uzsākšanas nozaru ministrijām nodrošināt atbilstošo organizāciju vai uzņēmumu un profesiju vai amatu sarakstu sagatavošanu un iesniegšanu apstiprināšanai Ministru kabinetā.Lai nodrošinātu nepārtrauktu un drošu gaisa satiksmes vadības pakalpojumu sniegšanu un dzelzceļa infrastruktūras pārvaldīšanu 24/7 režīmā, nepieciešams noteikt valsts akciju sabiedrības “Latvijas Gaisa satiksme” (turpmāk – LGS) un valsts akciju sabiedrības “Latvijas dzelzceļš” (turpmāk – LDZ) prioritāri vakcinējamos amatus pret koronavīrusa SARS-CoV-2 izraisītās Covid-19 infekcijas slimību.LGS darbojas stratēģiski svarīgā nozarē un nodrošina Latvijas valsts drošības interešu īstenošanu, sniedzot aeronavigācijas pakalpojumus un kontrolējot Latvijas valsts gaisa telpu. LGS ir pienākums nodrošināt likumā “Par aviāciju” un citos saistītajos normatīvajos aktos no valsts puses uzdotos uzdevumus arī ārkārtējas situācijas apstākļos valstī, nodrošinot valsts attīstības un drošības interešu īstenošanu, veicot aeronavigācijas pakalpojumu sniegšanu un Latvijas Republikas gaisa telpas kontroli. Saskaņā ar likuma ,,Par aviāciju” 42.pantu LGS nodrošina Latvijas Republikas gaisa telpas izmantošanas koordināciju/vadību militārajām vajadzībām.LDZ Dzelzceļa likuma izpratnē ir dzelzceļa infrastruktūras pārvaldītājs, kas pārvalda gan publiskās, gan privātās lietošanas dzelzceļa infrastruktūru. LDZ atbild par Ministru kabineta 1998.gada 20.oktobra noteikumos Nr.411 “Noteikumi par stratēģiskās un reģionālās nozīmes dzelzceļa infrastruktūras iedalījumu” norādīto dzelzceļa infrastruktūras iecirkņu uzturēšanu un to infrastruktūras vadību. LDZ kā dzelzceļa infrastruktūras pārvaldītājam galvenie darbības veidi, tostarp, ievērojot Ministru kabineta 2010.gada 3.augusta noteikumu Nr.724 “Dzelzceļa tehniskās ekspluatācijas noteikumi” prasības, ir:* dzelzceļa infrastruktūras tehniskā aprīkojuma (tostarp kustības vadības un signalizācijas sistēmas) uzturēšana (remonts un tehniskā apkope), būvniecība (attīstība);
* dzelzceļa satiksmes organizēšana, vadīšana un uzraudzība uz dzelzceļa infrastruktūras sliežu ceļiem;
* dzelzceļa infrastruktūras kontrole un drošības sistēmu vadība.

Lai LGS un LDZ pilnvērtīgi nodrošinātu nepārtrauktu un drošu gaisa satiksmes vadības pakalpojumu sniegšanu un dzelzceļa infrastruktūras pārvaldīšanu, kā arī normatīvajos aktos noteikto funkciju izpildi, svarīgi prioritāri vakcinētLGS un LDZ darbiniekus, kuri ietilpst V prioritāri vakcinējamo personu grupā, iespējami tuvākā laikā.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz LGS un LDZ darbiniekiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts akciju sabiedrības “Latvijas Gaisa satiksme”, valsts akciju sabiedrības “Latvijas dzelzceļš”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

Osmane, 67208342

dana.osmane@sam.gov.lv